EkBass/fiwiki-20250220-pages-articles huggingface dataset:
Kazimierz Górski

Kazimierz Klaudiusz Górski (2. maaliskuuta 1921 – 23. toukokuuta 2006) oli puolalainen jalkapallovalmentaja, hyökkääjä ja Puolan jalkapalloliiton PZPN:n kunniapuheenjohtaja. Górski teki pitkän uran puolalaisessa jalkapallossa pelaajana, valmentajana ja jalkapalloliiton johtotehtävissä. Hänet on palkittu useilla kunniamerkeillä. Górski kuoli 85-vuotiaana Varsovassa taisteltuaan pitkään syöpää vastaan. ==Ura pelaajana== Górski aloitti uransa kotikaupungissaan Lwówissa, nykyisen Ukrainan alueella. Hänen lupaava uransa katkesi toisen maailmansodan vuoksi, mutta hän palasi kentille vielä 1945 Legia Varsovan joukkueessa. Hän pelasi sodan jälkeen myös yhden ottelun Puolan maajoukkueessa. ==Ura valmentajana== Górski opiskeli valmennusta Wyższa Szkoła Wychowania Fizycznegossa Krakovassa sekä kademia Wychowania Fizycznego we Wrocławiu Wrocławissa. Uransa hän aloitti Legia Varsovassa 1960-luvun alussa. Hän toimi myös KS Lubliniankan ja Gwardia Varsovan päävalmentajana, kunnes hänet valittiin 1971 Puolan maajoukkueen päävalmentajaksi. Górski oli jo aiemmin valmentanut Puolan nuorten maajoukkueitta, mutta A-maajoukkueessa hän teki lopullisen läpimurtonsa. Hän johdatti Puolan ensin olympiakultaan Münchenissä 1972 ja kaksi vuotta myöhemmin MM-pronssille Saksan kisoissa kaadettuaan pronssiottelussa Brasilian 1–0. Mitalien värisuoran Górski sai täyteen, kun Puola otti hopeaa olympiakisoissa 1976. Maajoukkuepestinsä jälkeen Górski siirtyi Kreikkaan Panathinaikosin päävalmentajaksi. Tuloksena oli Kreikan tuplamestaruus kauden 1976–1977 päätteeksi. Hän valmensi Kreikassa myös AGS Kastoriaa, Ethnikos Pireusta ja Olympiakosia, jonka kanssa hän voitti toisen tuplamestaruuden 1980–1981. Kotimaassaan hän valmensi vielä Legia Varsovaa. ===Meriitit valmentajana=== * Olympiakultaa: 1972 **Olympiahopeaa: 1976 * MM-pronssia: 1974 * Kreikan mestaruus (2): 1977, 1981 * Kreikan cup (2): 1977, 1981 ==Ura jalkapalloliitossa== Górskista tuli vuonna 1976 Puolan jalkapalloliiton PZPN:n kunniajäsen. Lopetettuaan valmennusuransa hän siirtyi 1986 aktiivisesti toimimaan liiton tehtäviin. Górski toimi varapuheenjohtajana 1987–1991 ja puheenjohtajana 1991–1995. Kesäkuussa 1995 hänet nimitettiin liiton kunniapuheenjohtajaksi. ==Palkinnot== * Order of Merit in Ruby (FIFA) * Gold Metal of Merit (FIFA) * Commander's Cross of Polonia Restituta * Commander's with Star of Polonia Restituta * Grand Cross of Polonia Restituta Luokka:Puolalaiset jalkapalloilijat Luokka:Puolalaiset jalkapallovalmentajat Luokka:Vuonna 1921 syntyneet Luokka:Vuonna 2006 kuolleet
Erik Fisher

Erik Fisher (s. 21. maaliskuuta 1985 Ontario, Oregon) on yhdysvaltalainen alppihiihtäjä. Nykyisin Fisher laskee enimmäkseen vauhtilajeja. Fisherin ensimmäinen kilpailu maailmancupissa oli marraskuussa 2005 Kanadan Lake Louisessa käyty syöksylasku. Hänen paras sijoitus maailmancupissa on seitsemäs sija Val Gardenasta käydystä syöksylaskusta 20. joulukuuta 2008. Nuorten MM- kisoissa Italian Bardonecchiassa helmikuussa 2005 hän otti syöksylaskussa pronssia. == Lähteet == * == Aiheesta muualla == Erik Fisherin kotisivut Luokka:Yhdysvaltalaiset alppihiihtäjät Luokka:Vuonna 1985 syntyneet Luokka:Elävät henkilöt
Inkiliitti

Inkiliitti on keraami. Sitä on valmistettu liuottamalla magnesiumkloridin vesiliuoksesta sekoittamalla joukkoon magnesiittia. Värisävyjen aikaansaamiseksi on lisätty seokseen metallien oksideja. Inkiliittilevyjä on käytetty muun muassa mosaiikin materiaaleina. Sellaisia on valmistettu muun muassa Suomessa. ==Lähteet== *Waldemar Bühler: Suuri askartelukirja 1, kolmas painos, WSOY, Porvoo, 1966 s. 155 Luokka:Keraamit Luokka:Sisustusmateriaalit
Charme (satelliitti)

Charme (CH4 Atmospheric Remote Monitoring Explorer) on Ranskan CNESin ja Saksan DLR:n yhdessä toteuttama kaukokartoitussatelliitti. Se mittaa ilmakehän metaania, joka on merkittävä kasvihuonekaasu. Se laukaistaan vuonna 2013 tai 2014 Vega-kantoraketilla. Methane Monitoring Satellite To Cost $165 million Space News Toteutuksesta päätettiin vuoden 2010 alussa. Satelliitti maksaa 165 miljoonaa dollaria laukaisuineen ja kolmen vuoden operointeineen. Se perustuu CNESin Myriade-mikrosatelliittirunkoon ja sen tieteellisten mittalaitteiden sähköteho on 60 wattia. Satelliitti lentää 650 km korkealla aurinkosynkronisella kiertoradalla. DLR toimittaa laitteen pääinstrumentin, joka on lidar. Dataa prosessoidaan molemmissa maissa. ==Lähteet== Luokka:Kaukokartoitussatelliitit
Karl Elis Roos

Carl (Karl) Elis Roos (9. helmikuuta 1821 Mynämäki – 8. marraskuuta 1906 Nurmes) oli suomalainen rovasti, opettaja ja kääntäjä. Roosin vanhemmat olivat Vesilahden kirkkoherra Erik Roos ja Anna Maria Grundström. Hän kävi Turun lukiota ja pääsi ylioppilaaksi 1840. Roos vihittiin papiksi 1843. Hän toimi aluksi pappina Kaarinassa, Vesilahdella ja Espoossa. Roosista tuli Espoon pitäjänapulainen 1854 ja Kuopion lukion ja tyttökoulun saksanopettaja 1863. Kuopiossa hän toimi samalla kuuromykkäinkoulun opettajana ja lääninhallituksen suomen kielen kääntäjänä. Roos oli sitten Kuhmon kirkkoherrana 1871–1880 ja Nurmeksen kirkkoherrana vuodesta 1880. Hän sai rovastin arvon 1878. Roos oli naimisissa vuosina 1846–1890 Amalia Lydia Antoinette Armfelt (k. 1890) kanssa. == Teoksia == * Seppänen ja hänen perheensä : tarina, koottu havainnoista viime vuosikymmenien hengellisissä ja maallisissa liikkeissä Suomenmaassa. Lindborg, Helsinki 1897 == Lähteet == * * Luettu 16.2.2010. Luokka:Suomen evankelis-luterilaisen kirkon papit Luokka:Suomalaiset kirjailijat Luokka:Vuonna 1821 syntyneet Luokka:Vuonna 1906 kuolleet
XZ

XZ on suomalainen hiustenhoitosarja. XZ-hiustenhoitosarjan tarina alkoi XZ- öljyhoidosta 1950-luvulla. Tuote sai alkunsa erään naistoimittajan hiusongelmista. Toimittaja ei löytänyt hiuksilleen sopivaa tuotetta ja kun hän kuuli, että tietyt luonnonöljyt sopivat hennoille ja katkeileville hiuksille, ryhtyi hän kehittämään itselleen öljyhoitoa. Toimittaja esitteli tuotteen Bernerin Teknokemiallisen osaston johtajalle, joka hienosääti tuotetta edelleen kemistiryhmänsä kanssa toimittajan tekemän perusreseptin pohjalta. Öljyhoidon työnimenä oli XYZ, josta Y poistamalla tuli XZ. Näin sai alkunsa sarjan ensimmäinen tuote, XZ-öljyhoito.Historia, xz.fi. Viitattu 24.10.2014. Berner kehittää XZ-tuotteita edelleen Suomessa ja ne valmistetaan Heinävedellä. ==Lähteet== ==Aiheesta muualla== *XZ:n kotisivut *XZ:n mainoselokuva vuodelta 1960 Mainosmuseo-sivustolla *XZ:n mainoselokuva vuodelta 1969 Mainosmuseo-sivustolla Luokka:Tavaramerkit Luokka:Berner
Iljinskin piiri

Iljinskin piiri () on kunnallinen itsehallintoalue Permin aluepiirissä Venäjällä. Vuonna 1923 perustetun piirin pinta-ala on 3 069 neliökilometriä. Asukkaita on 20 300 henkeä (vuonna 2009). Iljinskin piiri sijaitsee Permin aluepiirin keskiosassa. Pohjoisessa se rajoittuu Jusvan, idässä Dobrjankan, etelässä Krasnokamskin ja Nytvan sekä lännessä Karagain piireihin. Pinta- alasta 52 % on metsää. Hyötykaivannaisia ovat öljy, hiekka ja sora, savi ja turve. Piirin itäpuolella sijaitsee Kaman muodostama Kaman tekojärvi. Piiriin kuuluu Tšormozin kaupunki sekä 6 maalaiskuntaa: Filatovo, Iljinski, Ivanovskoje, Poser, Sretenskoje ja Vasiljevskoje. Hallinnollinen keskus on Iljinskin taajama. Asutuskeskuksia on yhteensä 177. Asukkaista on vuoden 2002 väestönlaskennan mukaan 95,3 % venäläisiä ja 1,7 % komipermjakkeja. Kaupunkiväestön osuus on 51,5 %. Piirin kautta kulkee Permin ja Tšermozin välinen maantie. Pääelinkeino on perinteisesti maatalous, joka on erikoistunut maidon ja lihan tuotantoon sekä viljan viljelyyn. Lisäksi harjoitetaan puunhankintaa ja öljyn porausta. Piirissä toimii maatalousammattikoulu, kaksi lasten taidekoulua, kirjastolaitos, kulttuuri- ja vapaa-ajankeskuksia sekä kaksi kotiseutumuseota. Paikallislehtenä ilmestyy Znamja (”Lippu”). Seudulla on useita arkeologisia muistomerkkejä. Nähtävyyksiin kuuluvat Iljinskin, Sretenskojen, Tšermozin ja Vasiljevskojen kirkot, entisen Tšermozin metallitehtaan ja Iljinskin vanhat rakennukset. ==Lähteet== ==Aiheesta muualla== * Iljinskin piirin sivusto *
Seth Wescott

Seth Wescott (s. 28. kesäkuuta 1976 Durham, Pohjois-Carolina) on yhdysvaltalainen lumilautailija. Wescott kilpaili ensimmäisen kerran lumilautailun maailmancupissa 28. marraskuuta 1999. Hän on voittanut kaksi maailmancupin osakilpailua. Ensimmäinen voitto tuli Arosan lumilautakrossista 20. joulukuuta 2008 ja toinen voitto samassa paikassa 24. maaliskuuta 2011. Wescott otti lumilautakrossissa MM-hopeaa vuosina 2003, 2007 ja 2011 sekä kultaa vuonna 2005. Wescott voitti lumilautakrossissa kultaa Torinon olympialaisissa 2006 sekä myös Vancouverin olympialaisissa 2010. == Lähteet == Luokka:Yhdysvaltalaiset olympiavoittajat Luokka:Yhdysvaltalaiset lumilautailijat Luokka:Vuonna 1976 syntyneet Luokka:Elävät henkilöt
Herbina

Herbina on suomalainen naisille suunniteltu hiusten- ja ihonhoitoon keskittyvä tuotesarja. Herbina-tuoteperheeseen kuuluu myös deodorantteja ja hiusten muotoilutuotteita. Valmistaja Berner Oy kehittää sarjan tuotteet Suomessa, ja suurin osa myös valmistetaan Suomessa. ==Aiheesta muualla== *Herbinan kotisivut Luokka:Kosmetiikkamerkit Luokka:Berner
Phil Claydon

Philip James Claydon eli Phil Claydon (s. 9. tammikuuta 1976 Suffolk, Englanti)The New York Times: Phil Claydon on brittiläinen elokuvaohjaajaAllmovie.com: Phil Claydon > Overview, jonka töihin lukeutuu Lesbovampyyrien tappajat (2009).Interview: Lesbian Vampire Killers director Phil Claydon == Elokuvia == * Alone (2002) * Championship (2002) * Lesbovampyyrien tappajat (2009) == Lähteet == == Aiheesta muualla == * * Luokka:Brittiläiset elokuvaohjaajat Luokka:Vuonna 1976 syntyneet Luokka:Elävät henkilöt
Juhana Ennola

Juhana Ennola (sukunimi vuoteen 1906 Enlund; 29. kesäkuuta 1836 Rauma – 15. toukokuuta 1914 Karjalohja) oli suomalainen kamreeri ja kirjallisuuden suomentaja. Ennolan äiti oli Anna Maria Silfvan. Ennola palveli ruotuväessä aliupseerina Turun pataljoonassa 1854–1860 ja vääpelinä Porin pataljoonassa 1860–1868. Hän oli sitten valtion rautateitten palveluksessa ensin kirjanpitäjänä 1872–1877, apukamreerina 1877–1897 sekä lopuksi kamreerina vuodesta 1897 vuoteen 1904, jolloin erosi virastaan täysin palvelleena. Hänen puolisonsa oli vuodesta 1882 Hilda Amalia Granström (k. 1929). Ennola suomensi vuosina 1875–1880 useita näytelmiä: * Adam Öhlenschläger : Aksel ja Valpuri : murhenäytelmä viidessä näytöksessä. Suomentaja, Helsinki 1875, uusi korjattu painos Otava 1895 * Gotthold Ephraim Lessing : Nathan Viisas : dramallinen runoelma viidessä näytöksessä. Jyväskylä. Helminen 1876 * Henrik Hertz : Kuningas René'n tytär : lyyrillinen drama yhdessä näytöksessä. Helsinki, Suomentaja 1878 * Björnstjerne Björnson : Leonarda : näytelmä neljässä tapauksessa. Helsinki, Edlund 1880 * Anne Honoré Joseph Duveyrier : Sedän hankkeet : yksinäytöksinen huvinäytelmä. Otava 1904 * Julia Kristina Nyberg : Euphrosyne, Kristóforos : legenda. Otava 1905 Ennolan ainoa julkaistu sävellys on Yrjö Koskisen runo Suomen salossa (Honkain keskellä...), joka tunnetaan myös Virossa nimellä Isamaa hiilgava pinnala paistab. Ennola sai SKS:n palkinnon vuonna 1875. == Lähteet == * (Vanhentunut linkki, ei Internet Archivessa) * Wikiaineisto : Kuka kukin oli 1961 * Sivu 169. == Aiheesta muualla == * Project Gutenberg: Adam Oehlenschlägerin näytelmä Aksel ja Valpuri Ennolan suomentamana === Viitteet === Luokka:Suomentajat Luokka: Vuonna 1836 syntyneet Luokka: Vuonna 1914 kuolleet
Puitejärjestely

Puitejärjestely on hankintalaissa määritetty sopimuskokonaisuus, joka tehdään yhden tai useamman toimittajan sekä hankintayksikön välille. Järjestelyn tarkoituksena on vahvistaa tietyn ajan kuluessa tehtävien hankintasopimusten ehdot. Puitejärjestelyjen tavoitteena on aikaansaada säästöjä. Varsinaiset hankintasopimukset on tehtävä puitejärjestelyn alkuperäisten osapuolten kesken. Järjestelyyn ei ole mahdollista ottaa hankintamenettelyn aloittamisen jälkeen uusia osapuolia. Puitejärjestelyn ehtoihin ei myöskään saa tehdä huomattavia muutoksia sen voimassaoloaikana eikä sitä saa käyttää kilpailua vääristävällä, rajoittavalla tai estävällä tavalla. Valtion yhteishankintayksikkö Hansel Oy kilpailuttaa ja ylläpitää puitejärjestelyä valtionhallinnolle. == Aiheesta muualla == *Laki julkisista hankinnoista ja käyttöoikeussopimuksista (1396/2016) * Hansel Oy:n kotisivu Luokka:Julkinen talous
Mo Tae-bum

Mo Tae-Bum (, s. 15. helmikuuta 1989) on eteläkorealainen pikaluistelija, 500 metrin olympiavoittaja ja maailmanmestari. Mo saavutti junioreiden MM- kilpailujen joukkuekilpailussa hopeaa Erfurtissa 2006 ja pronssia Innsbruckissa 2007. Ensimmäisen aikuisten arvokisamitalinsa, pronssia, hän sai Aasian mestaruuskilpailujen 1 000 metrillä Shenyangissa kaudella 2007–2008. Tomakomain Aasian mestaruuskisoissa 2009 hän sai kultaa 500 metrillä sekä hopeaa 1 000 ja 1 500 metrillä. Vancouverin olympialaisissa 2010 hän voitti kultaa 500 metrillä kahden luistelun yhteisajalla 69,82 ja hopeaa 1 000 metrillä ajalla 1.09,32. Lisäksi hän oli viides 1 500 metrillä. Vuonna 2011 hän saavutti hopeaa sprinttereiden MM-kilpailuissa Heerenveenissä ja vuonna 2012 pronssia sprinttereiden MM-kilpailuissa Calgaryssa. Mo voitti 500 metrin maailmanmestaruuden Heerenveenissä 2012. Hän voitti samalla kaudella myös 500 metrin maailmancupin kokonaiskilpailun. Sotšin MM-kilpailuissa 2013 hän saavutti kultaa 500 metrillä kahden luistelun yhteisajalla 69,760 ja hopeaa 1 000 metrillä. Sotšin olympialaisissa 2014 hän oli 500 metrillä neljäs. == Ennätykset == Matka Aika Paikka Päivä 100 m 9,83 Changchun 6. joulukuuta 2008 500 m 34,28 Salt Lake City 17. marraskuuta 2013 1 000 m 1.07,26 Salt Lake City 13. joulukuuta 2009 1 500 m 1.42,85 Salt Lake City 11. joulukuuta 2009 3 000 m 3.58,05 Calgary 19. syyskuuta 2009 == Lähteet == Luokka:Eteläkorealaiset pikaluistelijat Luokka:Eteläkorealaiset olympiavoittajat Luokka:Vuonna 1989 syntyneet Luokka:Elävät henkilöt
Aleksandrovskin piiri

Aleksandrovskin piiri () on kunnallinen itsehallintoalue Permin aluepiirissä Venäjällä. Vuonna 1942 perustetun piirin pinta-ala on 5 513 neliökilometriä. Asukkaita on 34 200 henkeä (vuonna 2009). Aleksandrovskin piiri sijaitsee Permin aluepiirin pohjoisosassa. Etelässä se rajoittuu Kizelin ja Gubahan, koillisessa Dobrjankan, lännessä Usoljen, luoteessa Solikamskin ja pohjoisessa Krasnovišerskin piireihin sekä idässä Sverdlovskin alueeseen. Pinta-alasta 80 % on metsää. Hyötykaivannaisia ovat öljy, maakaasu, timantit, kulta, kalkkikivi, turve ja savi. Piiriin kuuluu Aleksandrovskin kaupunki, Jaivan ja Vsevolodo-Vilvan kaupunkimaiset taajamat (kaupunkikunnat) sekä Skopkortnajan maalaiskunta. Hallinnollinen keskus on Aleksandrovsk. Asutuskeskuksia on yhteensä 38. Asukkaista on vuoden 2002 väestönlaskennan mukaan 91,2 % venäläisiä, 2,8 % tataareja ja 1,4 % ukrainalaisia. Kaupunkiväestön osuus on 84,7 %. Piirin kautta kulkee Tšusovoin ja Bereznikin välinen maantie sekä Tšusovoin ja Solikamskin välinen rautatie, josta haarautuu kaksi sivurataa. Talous perustuu puunhankintaan ja teollisuuteen. Piirissä toimii lasten taide- ja musiikkikoulut, ammattikoulu, Kizelin vuoriteknikumin filiaali, kirjastolaitos, kulttuuri- ja vapaa-ajankeskuksia sekä kaksi kotiseutumuseota. Paikallislehtenä ilmestyy Bojevoi put (”Taistelutie”). Seudulla on kivikautisia arkeologisia muistomerkkejä. Nähtävyyksiin kuuluu Aleksandrovskin ortodoksinen kirkko. ==Lähteet== *
Luis de Góngora

Luis de Góngora y Argote (11. heinäkuuta 1561 Córdoba – 23. toukokuuta 1627 Córdoba) oli espanjalainen barokkiajan runoilija. Hän oli ylhäisaatelia ja opiskeli teologiaa, mutta uhkapelurina hän menetti kaikki rahansa. Hänen tunnetuimpia runojaan ovat Soledades I–II sekä Fabula de Polifemo y Galatea. Gongora tutki ensin lakitiedettä ja kirjallisuutta, mutta rahahuolet pakottivat hänet rupeamaan papiksi. Myöhemmin Filip III nimitti hänet kunniakappalaisekseen. Gongoran nuoruudenrunot, jotka on kirjoitettu kansalliseen henkeen, ovat omaperäisiä ja pirteitä.Gongora, Luis, Tietosanakirja osa 2, palsta 1529–1530, Tietosanakirja Osakeyhtiö 1910 Tyytymättä saavuttamaansa menestykseen Gongora kehitti uuden tyylin estilo culto. Tyyli on hyvin keinotekoinen, kuvat haettuja ja kieli oppineiden ja varsinkin mytologisten viittausten ja latinanvoittoisten käänteiden kangistamaa. Tähän tyyliin hän kirjoitti runoteoksensa, kuten Soledades, Fabula de Polifemo y Galatea ja Fabula de Piramo y Tisbe sekä monet sonetit. Gongora sai joukon jäljittelijöitä, gongoristit eli kulteranistit, ja itse tyyliä sanottiin gongorismiksi. Tämä nurinkurinen makusuunta vaikutti epäedullisesti koko 1600-luvun espanjalaiseen ja portugalilaiseen runouteen. ==Suomennettua tuotantoa== ;Antologioissa * Maailman runosydän, Hannu Tarmio, Janne Tarmio, Helsinki: WSOY 1998 ISBN 951-0-22134-1 * Runon jäljillä, toim. Hannu-Pekka Lappalainen, Helsinki: Kirjayhtymä 1987 ISBN 951-26-3047-8 * Tuhat laulujen vuotta : valikoima länsimaista lyriikkaa, toim. Aale Tynni, WSOY 1957, 1974, 2004 * Espanjan ja Portugalin kirjallisuuden kultainen kirja, toim. Tyyni Tuulio, WSOY 1954 ;RunotLuis de Góngora y Argote Lahden kaupunginkirjaston runotietokanta. Päivitetty 19.3.2021, viitattu 12.4.2021 * Kaikkein kaunein tyttö, suom. Aale Tynni, teoksissa: Maailman runosydän, Runon jäljillä ja Tuhat laulujen vuotta * Laulu, suom. Otto Manninen, teoksessa: Espanjan ja Portugalin kirjallisuuden kultainen kirja * Lillille, suom. Otto Manninen, teoksessa: Espanjan ja Portugalin kirjallisuuden kultainen kirja == Lähteet == ==Aiheesta muualla== Luokka:Espanjalaiset kirjailijat Luokka:Vuonna 1561 syntyneet Luokka:Vuonna 1627 kuolleet
Espanja talviolympialaisissa 2010

Espanja osallistui vuoden 2010 talviolympialaisiin 18 urheilijan vahvuisella joukkueella. Urheilijoista 10 oli miehiä ja kahdeksan naisia, ja he kilpailivat kaikkiaan seitsemässä lajissa. Joukkueen lipunkantajana kisojen avajaisissa toimi lumilautailija Queralt Castellet. == Alppihiihto == Urheilija Kilpailu Tulos Sijoitus Paul de la Cuesta miesten syöksylasku 1.59,84 51. miesten alppiyhdistetty miesten supersuurpujottelu miesten suurpujottelu Andrea Jardi naisten alppiyhdistetty naisten syöksylasku naisten supersuurpujottelu naisten suurpujottelu naisten pujottelu María José Rienda naisten suurpujottelu Carolina Ruiz Castillo naisten alppiyhdistetty naisten syöksylasku naisten supersuurpujottelu naisten suurpujottelu Ferrán Terra miesten syöksylasku 1.58,85 44. miesten alppiyhdistetty miesten supersuurpujottelu miesten suurpujottelu == Ampumahiihto == Urheilija Kilpailu Tulos Sijoitus Victoria Padial Hernández naisten 7,5 km 24.55,5 87. naisten 10 km naisten 15 km == Freestylehiihto == Urheilija Kilpailu Tulos Sijoitus Rocio Delgado naisten skicross == Lumilautailu == Urheilija Kilpailu Tulos Sijoitus Queralt Castellet naisten lumikouru Jordi Font miesten lumilautakrossi keskeytti Regino Hernández miesten lumilautakrossi 1.25,90 31. Rubén Verges miesten lumikouru == Maastohiihto == Urheilija Kilpailu Tulos Sijoitus Javier Gutiérrez miesten 15 km (v) 37.55,7 69. miesten 30 km (p + v) miesten 50 km (p) Laura Orgue naisten 10 km (v) 27.09,4 38. naisten 15 km (p + v) naisten 30 km (p) Diego Ruiz miesten 15 km (v) 37.31,8 65. miesten 30 km (p + v) miesten 50 km (p) Vicenç Vilarrubla miesten 15 km (v) 36.22,7 53. miesten 30 km (p + v) miesten 50 km (p) == Skeleton == Urheilija Kilpailu Tulos Sijoitus Ander Mirambell miesten skeleton == Taitoluistelu == Urheilija Kilpailu Tulos Sijoitus Javier Fernández miesten yksinluistelu Sonia Lafuente naisten yksinluistelu == Lähteet == == Aiheesta muualla == * Espanjan olympiakomitean Vancouver 2010 -kisasivusto Talviolympialaiset 2010 Luokka:Valtiot talviolympialaisissa 2010
Tekniikan akateemiset ja arkkitehdit

Tekniikan akateemiset ja arkkitehdit on henkilömatrikkeli, johon on pyritty kokoamaan kaikkien suomalaisten diplomi-insinöörien, arkkitehtien ja tekniikan alalla työskentelevien muun yliopistotutkinnon suorittaneiden henkilötiedot valokuvineen. Viimeisin laitos on vuodelta 2011. Se sisältää tiedot noin 73 100 tekniikan akateemisesta, mikä on peräti 27 400 enemmän kuin edellisellä kerralla vuonna 2000 ja lähes yhdeksän kertaa niin paljon kuin vuonna 1965. Vastaavanlainen matrikkeli on tuotettu noin 10 vuoden välein. Vuosina 1965–2000 nimenä oli Diplomi-insinöörit ja arkkitehdit, sitä ennen muun muassa Suomen korkeakouluinsinöörit ja arkkitehdit (1956), ja ensimmäinen matrikkeli oli Suomen insinöörejä ja arkkitehtejä (1948). Sitä ennen kerättiin elämänkerrallisia tietoja ammattikunnasta, joista yksi on Suomalaisten teknikkojen seuran nimikirja 1896-1936. Julkaisijajärjestöt ovat nykyään Tekniikan Akateemisten Liitto TEK, Tekniska Föreningen i Finland (TFiF), Suomen Rakennusinsinöörien Liitto ja Suomen Arkkitehtiliitto SAFA. ==Lähteet== Luokka:Henkilömatrikkelit
Shake Your Body (Down to the Ground)

Shake Your Body (Down to the Ground) on The Jacksons -yhtyeen toinen single, joka julkaistiin Destiny-albumilta vuonna 1978. Kappaleen ovat kirjoittaneet Michael ja Randy Jackson. ==Listasijoitus== Lista (1978) Korkein sijoitus Billboard Hot 100 7 Billboard Hot R&B;/Hip-Hop Singles 3 Luokka:The Jackson 5:n kappaleet Luokka:Vuoden 1978 kappaleet
Luettelo ammattikorkeakoulututkinnoista

Tässä artikkelissa on luettelo ammattikorkeakoulututkinnoista, joita Suomen ammattikorkeakouluissa on mahdollista suorittaa. Tutkintonimikkeet on määritelty ammattikorkeakouluista annetussa asetuksessa (1129/2014) sekä Poliisiammattikorkeakoulusta annetussa asetuksessa (282/2014). Ammattikorkeakouluissa voi suorittaa sekä alemman että ylemmän ammattikorkeakoulututkinnon. Alempi vastaa yliopiston kandidaattitutkintoa ja ylempi maisteria. == Ammattikorkeakoulututkinnot == === Humanistinen ja kasvatusala === Humanistisen alan ammattikorkeakoulututkinto: * tulkki (AMK) * yhteisöpedagogi (AMK) === Kulttuuriala === Kulttuurialan ammattikorkeakoulututkinto: * artenomi (AMK) * konservaattori (AMK) * kulttuurituottaja (AMK) * kuvataiteilija (AMK) * medianomi (AMK) * muotoilija (AMK) * musiikkipedagogi (AMK) * muusikko (AMK) * tanssinopettaja (AMK) * teatteri-ilmaisun ohjaaja (AMK) * vestonomi (AMK) === Luonnonvara- ja ympäristöala === Luonnonvara-alan ammattikorkeakoulututkinto: * agrologi (AMK) * hortonomi (AMK) * iktyonomi (AMK) * metsätalousinsinööri (AMK) * ympäristösuunnittelija (AMK) === Matkailu-, ravitsemis- ja talousala === * Matkailu- ja ravitsemisalan ammattikorkeakoulututkinto, restonomi (AMK) === Sisäisen turvallisuuden ala === * Poliisin ammattikorkeakoulututkinto, poliisi (AMK) * Pelastusalan ammattikorkeakoulututkinto, pelastusalan päällystötutkinto (AMK) === Sosiaali-, terveys- ja liikunta-ala === Kauneudenhoitoalan ammattikorkeakoulututkinto: * estenomi (AMK) Liikunnan ammattikorkeakoulututkinto: * liikunnanohjaaja (AMK) Sosiaali- ja terveysalan ammattikorkeakoulututkinto: * apuvälineteknikko (AMK) * bioanalyytikko (AMK) * ensihoitaja (AMK) * fysioterapeutti (AMK) * geronomi (AMK) * hammasteknikko (AMK) * jalkaterapeutti (AMK) * kuntoutuksen ohjaaja (AMK) * kätilö (AMK) * naprapaatti (AMK) * optometristi (AMK) * osteopaatti (AMK) * röntgenhoitaja (AMK) * sairaanhoitaja (AMK) * sosionomi (AMK) * suuhygienisti (AMK) * terveydenhoitaja (AMK) * toimintaterapeutti (AMK) === Tekniikan ja liikenteen ala === Merenkulun ammattikorkeakoulututkinto * insinööri (AMK) * merikapteeni (AMK) Tekniikan ammattikorkeakoulututkinto * insinööri (AMK) * laboratorioanalyytikko (AMK) * rakennusarkkitehti (AMK) * rakennusmestari (AMK) === Yhteiskuntatieteiden, liiketalouden ja hallinnon ala === * Liiketalouden ammattikorkeakoulututkinto, tradenomi (AMK) == Lähteet == * A
This Place Hotel

This Place Hotel (alun perin Heartbreak Hotel) on Michael Jacksonin sanoittama ja säveltämä kappale The Jacksons -yhtyeen Triumph-albumille. Alun perin kappale oli nimeltään Heartbreak Hotel, mutta nimi vaihdettiin, koska Elvis Presley oli tehnyt samannimisen kappaleen jo vuonna 1956. ==Henkilöstö== *Kirjoittanut, sovittanut ja säveltänyt: Michael Jackson *Tuottanut: The Jacksons *Avustava tuottaja: Greg Phillinganes *Pää- ja taustalaulu: Michael Jackson *Lisätaustalaulut: Stephanie Spruill, Maxine Willard Waters and Julia Tillman Waters *Torvien sovitus: Tom Tom 84 *Alkusoiton sovittaminen: Jerry Hey *Kosketinsoitin: Greg Phillinganes *Kitarat: Tito Jackson, David Williams, Mike Sembello, Paul Jackson, Jr. *Basso: Nathan Watts **Rummut: Ollie E. Brown *Lyömäsoittimet: The Jacksons, Paulinho da Costa *Timpani: Marlon Jackson *Huuto: LaToya Jackson Luokka:The Jackson 5:n kappaleet Luokka:Vuoden 1980 kappaleet
Kimmo Virtanen

Kimmo Kalervo Virtanen (s. 7. toukokuuta 1973 Valkeakoski) on Akaan Toijalassa asuva suomalainen teatteriohjaaja ja käsikirjoittaja. Ennen ohjaajan uraansa Virtanen toimi näyttelijänä. Virtanen on ohjannut ja kirjoittanut useissa suomalaisissa ammattiteattereissa mm. Helsingin kaupunginteatterissa, Turun kaupunginteatterissa, Keski-Uudenmaan teatterissa, Kokkolan kaupunginteatterissa, Ahaa teatterissa, Teatteri Imatrassa, Rovaniemen teatterissa, Kemin kaupunginteatterissa, Samppalinnan kesäteatterissa, Tahtiteatterissa ja Kuopion uudessa kesäteatterissa. Tahtiteatteria ja Kuopion uutta kesäteatteria Virtanen oli myös perustamassa. Virtanen on tehnyt laaja- alaisesti teatterin repertuaaria. Musikaalia, draamaa, lastenteatteria ja komediaa monilla eri näyttämöillä. Tunnettuja ohjaustöitä ovat olleet mm. Helsingin kaupunginteatterin ohjaukset Vihaiinen leski, Mörköooppera, AtomiAatos, 12 Lahjaa Joulupukille, Siiri ja Sotkuinen Kerttu ja Pako päiväkodista. Edellämainituista Virtanen on ollut kirjoittamassa Mörköoopperaa, AtomiAatosta ja Pakoa päiväkodista. Ohjaustöihin kuuluu myös mm. Ahaa teatterin rap-musiikkinäytelmä Betoniviidakko, jonka Virtanen ohjasi ja kirjoitti ja johon Karri ”Paleface” Miettinen sävelsi ja sanoitti kappaleet. Turun kaupunginteatterille Virtanen on tehnyt lastennäytelmät Tivoli-pieni musikaali suurista tunteista, jonka Virtanen myös kirjoitti ja Mörköjen yö, jonka hän kirjoitti yhdessä Johanna Keinäsen kanssa. Kuopion uuden kesäteatterin useat musiikkinäytelmät, kuten Solisitina Olavi Virta ja Katri Helena - laulajatyttö. Virtanen ohjasi ja yhdessä kirjoitti Sami Kojosen ja Johanna Keinäsen kanssa. ==Lähteet== == Aiheesta muualla == * Kimmo Virtasen kotisivut * Tahtiteatterin kotisivut * Kuopion Uuden Kesäteatterin eli nykyisen Tahtiteatterin Kesäteatterin kotisivut Luokka:Suomalaiset teatteriohjaajat Luokka:Vuonna 1973 syntyneet Luokka:Elävät henkilöt
OID

OID-yksilöintitunnus on yleiskäyttöinen kansainvälisesti vain yhteen kohteeseen liitettävä numerosarja, joka yksilöi kyseisen kohteen yksiselitteisesti ISO/IEC 8824-1:2002 -standardin mukaisessa yksilöintijärjestelmässä. OID-tunnuksia voidaan käyttää mihin tahansa yksilöintitarpeeseen. Suomessa OID-tunnuksia käytetään laajasti esimerkiksi terveydenhuollon tietojärjestelmissä. ==Tunnusjärjestelmä== OID-tunnuksia voidaan ajatella maailmanlaajuisena puurakenteena. ISO/IEC 8824-1:2002 -standardissa lueteltujen kansainvälisten tahojen alapuolella ovat kansallisten vastuutahojen hallinnoimat alipuut. Suomen alipuun OID-juurta hallinnoi Suomen Standardisoimisliitto SFS ry. Suomessa yksilöintitunnusten muodostamisen ja rekisteröinnin vastuu perustuu hajakeskitettyyn hierarkkiseen malliin, joka on kuvattu SFS 5971:2010 -standardissa. Julkisen hallinnon suositus JHS 159 ISO OID-yksilöintitunnuksen soveltaminen julkishallinnossa antaa tarkempia ohjeita OID:n soveltamiseen. Lisäksi tietyillä toimialoilla, kuten sosiaali- ja terveydenhuoltoalalla, on omia ohjeistuksia tunnusten käyttöön. ==Käyttö== Yksilöintitunnus voidaan liittää joko abstraktiin tai fyysiseen kohteeseen. Kohde voi olla mikä tahansa yksilöitävissä eli nimettävissä ja rekisteröitävissä oleva kokonaisuus tai kokonaisuuden osa. Tietojärjestelmät tunnistavat, yksilöivät, ylipäätään käsittelevät kohteita yksilöintitunnuksella. Yksilöintitunnusten käyttö lisää toimivuutta yli organisaatiorajojen, yhteiskäyttöisyyttä, hyvää hallintotapaa ja jäljitettävyyttä. Tietojärjestelmät asettavat yleiskäyttöiselle yksilöintitunnukselle vähintään seuraavat vaatimukset: tunnusten on oltava maailmanlaajuisesti yksikäsitteisiä, ajallisesti ainutkertaisia, niiden myöntämis- tai hallintamenettelyjen on oltava riittävän nopeita ja joustavia ja tunnusjärjestelmän on oltava riittävän stabiili pitkäaikaiseen säilytykseen. Erityisesti tunnistettavien kohteiden ominaisuuksien, luokittelujen ja rajauksien muutokset aiheuttavat haasteita tunnusjärjestelmälle ja yksikäsitteisyydelle. ==Esimerkki== Esimerkiksi OID- yksilöintitunnuksen 1.2.246.10.y.x numerot muodostuvat seuraavasti: 1 on ISO:lle juuresta rekisteröity solmu, 2 on ISO:n solmuluokka (ISO:n jäsenmaat), 246 on ISO 3166 –standardin mukainen Suomen maatunnus, 10 on Patentti- ja rekisterihallituksen hallinnoima solmu Y-tunnuksia varten, y on yrityksen Y-tunnuksesta muodostettu numerosarja ja x on Y-tunnuksen haltijan päättämä tunnuksen osa. == Katso myös == * Digital Object Identifier (DOI) * Uniform Resource Identifier (URI) * International Standard Book Number (ISBN) * Universally Unique Identifier (UUID) ==Lähteet== ==Aiheesta muualla== * Suomen standardisointiliitto SFS - tunnukset - OID-tunnuksen hakeminen * oid-info.com - maailmanlaajuisen OID-puun ylimmät haarat Luokka:MetadataLuokka:ISO
Queralt Castellet

Queralt Castellet Ibáñez (s. 17. kesäkuuta 1989 Barcelona) on espanjalainen lumilautailija, joka kilpailee pääasiassa lumikourussa. Castellet on osallistunut viisiin olympialaisiin 2006–2022. Hän saavutti lumikourussa olympiahopeaa Pekingissä 2022. Pyeongchangissa 2018 hän oli seitsemäs. Vuoden 2010 olympialaisten avajaisissa hän toimi Espanjan lipunkantajana. Maailmanmestaruuskilpailuihin Castellet on osallistunut vuosina 2007, 2009, 2013 ja 2015, 2017, 2019 ja 2021. Parhaimmillaan hän on sijoittunut half-pipen hopealle vuoden 2015 MM-kilpailuissa ja pronssille 2021. Lisäksi hän on ollut samassa lajissa neljäs 2019, viides 2013 ja kuudes 2009. Maailmancupin kilpailuihin hän on osallistunut vuodesta 2005 lähtien. Hän on sijoittunut lumikourun kokonaiskilpailussa toiseksi kausilla 2011–2012 ja 2018–2019 sekä kolmanneksi kausilla 2007–2008, 2019–2020 ja 2020–2021. Hän on voittanut kuusi lumikourun maailmancupin osakilpailua, sijoittunut neljä kertaa toiseksi ja kuusi kertaa kolmanneksi. Big Airissa hän on ollut kerran kolmas. Castellet on osallistunut myös TTR-kiertueen kilpailuihin. X Gameseissa hän on saavuttanut SBD SuperPipessa kultaa 2020 sekä hopeaa 2019 ja kahdesti 2022. Castellet on voittanut Espanjan-mestaruuden lumikourussa (2006, 2009, 2012, 2021), lumilautakrossissa (2005), big airissa (2008) ja parisuurpujottelussa (2006). == Lähteet == == Aiheesta muualla == * Luokka:Espanjalaiset lumilautailijat Luokka:Espanjalaiset olympiamitalistit Luokka:Vuonna 1989 syntyneet Luokka:Elävät henkilöt
Can You Feel It

Can You Feel It on The Jacksons -yhtyeen kolmas single vuonna 1980 julkaistulta Triumph-albumilta. ==Listasijoitus== Lista (1981) Korkein sijoitus Dutch Singles Chart 2 UK Singles Chart 6 US Billboard Hot 100 77 Lista (2009) Korkein sijoitus Australian ARIA Singles Chart 41 UK Singles Chart 59 Luokka:The Jackson 5:n kappaleet Luokka:Vuoden 1980 kappaleet
Keiichirō Nagashima

Keiichirō Nagashima (, s. 20. huhtikuuta 1982 Ikeda, Hokkaidō, Japani) on japanilainen pikaluistelija, olympia- ja MM-mitalisti. Nagashima sai hopeaa Vancouverin olympialaisissa 2010 500 metrillä kahden luistelun yhteisajalla 69,97. Sotšin olympialaisissa 2014 hän oli samalla matkalla kuudes. Sprinttereiden MM-kilpailuissa hän on saanut hopeaa Moskovassa 2009 ja pronssia Obihirossa 2010. Lisäksi hän oli viides Heerenveenissä 2008. Matkakohtaisissa MM-kilpailuissa hän on ollut kuudes 500 metrillä Naganossa 2008. Aasian mestaruuskilpailuissa hän sijoittui neljänneksi 500 metrillä 2004. Maailmancupin kokonaiskilpailussa hän on ollut 500 metrillä toinen kausilla 2006–2007 ja 2008–2009. == Ennätykset == Matka Aika Paikka Päivä 100 m 9,51 Changchun 6. joulukuuta 2008 500 m 34,24 Salt Lake City 17. marraskuuta 2013 1 000 m 1.08,09 Salt Lake City 7. maaliskuuta 2009 1 500 m 1.50,37 Calgary 28. syyskuuta 2012 == Lähteet == Luokka:Japanilaiset pikaluistelijat Luokka:Japanilaiset olympiamitalistit Luokka:Vuonna 1982 syntyneet Luokka:Elävät henkilöt
Alma Reville

Alma Lucy Reville (14. elokuuta 1899 Nottinghamshire, Englanti – 6. heinäkuuta 1982 Bel-Air, Los Angeles, Kalifornia) oli brittiläissyntyinen amerikkalainen apulaiselokuvaohjaaja, elokuvakäsikirjoittaja ja leikkaaja. Hän on tunnettu avioliitostaan elokuvaohjaaja Alfred Hitchcockin kanssa ("Lady Hitchcock"). Reville meni naimisiin Alfred Hitchcockin kanssa 2. joulukuuta 1926 Brompton Oratoryssa Lontoossa. Avioliitto kesti Hitchcokin kuolemaan (1980) asti. Reville oli kääntynyt katolilaisuuteen ennen heidän avioliittoaan. Alma oli yhden päivän puolisoaan nuorempi. Heillä oli yksi lapsi, tytär Patricia Hitchcock. Alma Reville kuoli 82-vuotiaana, kaksi vuotta Hitchcockin jälkeen. == Kirjallisuutta == * Hitchcock O’Connell, Patricia – Bouzereau, Laurent: Alma Hitchcock: The Woman Behind the Man. Berkley, 2003. ISBN 0-425-19005-6 == Aiheesta muualla == * * Luokka:Vuonna 1899 syntyneet Luokka:Vuonna 1982 kuolleet Luokka:Brittiläiset elokuvakäsikirjoittajat
Diorama

Diorama tarkoittaa seuraavia asioita: * dioraama, kolmiulotteinen maisemamalli * Diorama, Silverchairin albumi * Diorama, saksalainen yhtye * Diorama, kunta Goiásissa Brasiliassa.
Charlie Chan

Charlie Chan on Earl Derr Biggersin luoma kuvitteellinen henkilöhahmo, joka esiintyi ensimmäisen kerran vuonna 1925 julkaistussa kirjassa The House Without a Key. Chan on kiinalaista syntyperää oleva Honolulun poliisin etsivä, jonka esikuvana oli oikea honolululainen etsivä Chang Apana. Biggers kirjoitti kaikkiaan kuusi Charlie Chan -romaania ennen kuolemaansa 1933. Kirjojen lisäksi Chan esiintyi yli 40 elokuvassa, jotka tehtiin pääasiassa 1930- ja 1940-luvuilla. Radiossa Chan esiintyi vuosina 1932-1948 tehdyissä kuunnelmsarjoissa. Vuonna 1957 tehtiin 39 jaksoa The New Adventures of Charlie Chan -televisiosarjaa, jossa nimiroolin esitti J. Carrol Naish. ==Earl Derr Biggersin Charlie Chan -kirjat== * The House Without a Key New York: Bobbs- Merrill, 1925. * The Chinese Parrot New York: Bobbs-Merrill, 1926. * Behind That Curtain New York: Bobbs-Merrill, 1928. * The Black Camel New York: Bobbs- Merrill, 1929. * Charlie Chan Carries On New York: Bobbs-Merrill, 1930. * Keeper of the Keys New York: Bobbs-Merrill, 1932. == Katso myös == Luettelo WSOY:n SaPo-sarjan kirjoista, numerot 215 ja 269 ==Lähteet== Luokka:Kuvitteelliset poliisit Luokka:Elokuvahahmot
Englantilainen biljardi

Englantilainen biljardi on snookerpöydällä pelattava biljardilaji, jossa yritetään sekä karoja että pussituksia. Pelissä on yksi kohdepallo ja molemmilla pelaajilla oma lyöntipallo. Tavoitteena on saavuttaa sovittu pistemäärä. == Lähteet == == Aiheesta muualla == Luokka:Biljardi
Prokloksen talo

Prokloksen talo () oli antiikin aikainen yksityistalo, joka sijaitsi Ateenassa Akropoliin etelärinteellä. Sen arvellaan kuuluneen uusplatonilaiselle filosofi Proklokselle. Talon raunioita on tutkittu nykyaikana. Tutkimuksessa se tunnetaan usein nimellä "Rakennus Khii" ("Building Chi").Karivieri, Arja: "The 'House of Proclus' on the Southern Slope of the Acropolis: A Contribution". Teoksessa Castrén 1994, s. 115–139. Talo on myöhäisen roomalaisajan rakennus. Se oli todennäköisesti alun perin Plutarkhoksen, joka oli perustanut Ateenan uusplatonilaisen koulun, 400-luvun alussa rakennuttama.Castrén, Paavo: "General Aspects of Life in Post-Herulian Athens". Teoksessa Castrén 1994, s. 7, 12. Myöhemmin se siirtyi Proklokselle. Uusplatonilainen uudelleen henkiin herätetty ”Platonin Akatemia” toimi rakennuksessa näin ilmeisesti useita vuosia. Rakennus hylättiin 500-luvulla sen jälkeen, kun keisari Justinianuksen aikana Ateenan viranomaiset lakkauttivat filosofikoulujen julkisen avun. Talo löydettiin ja sitä tutkittiin osittain vuonna 1955 Dionysíou Areopagítou -kadun rakennustöiden yhteydessä. Proklos oli uusplatonilaisen koulun johtaja ja kaupungin merkkihenkilöitä. Rakennus on tunnistettu Prokloksen taloksi perustuen sekä antiikin aikaisiin tekstilähteisiin että arkeologisiin löytöihin. Tekstilähde, johon tunnistus perustuu, on myöhemmän uusplatonilaisen Marinoksen teos Prokloksen elämä (Vita Procli). Marinos kirjoitti, että Prokloksen talo, jossa hänen edeltäjänsä Syrianos ja Plutarkhos olivat asuneet aiemmin, sijaitsi Sofokleen tunnetuksi tekemän Asklepieionin sekä Dionysoksen teatterin vieressä sijainneen Dionysoksen temppelin läheisyydessä. Marinoksen mukaan talo myös näkyi Akropoliille.Marinos: Prokloksen elämä (Vita Procli) 29. Teoksessa Useimmat tutkijat ovat katsoneet arkeologisten löytöjen tukevan johtopäätöstä siitä, että löydetty talo olisi juuri kuvattu Prokloksen talo. Talossa on suuri keskussali, jonka ympärillä on pienempiä saleja sekä apsis, jossa on syvennyksiä mahdollisesti patsaita varten. Talossa on suoritettu pakanallisia uhrimenoja ja muita toimituksia, ja sieltä on löydetty pakanallisia patsaita, kuten Kybelen patsas; Marinoksen kuvauksen mukaan Kybele oli eräs Prokloksen erityisesti palvomista jumalista. Apsista on voitu käyttää luentosalina. Tunnistus on kuitenkin myös kyseenalaistettu. Tutkimusten jälkeen talon rauniot täytettiin ja Dionysíou Areopagítou -katu rakennettiin sen päälle. Rakennuksen ääriviivat on merkitty katuun Parthenónos- ja Dionysíou Areopagítou -katujen risteykseen. == Lähteet == * === Viitteet === == Aiheesta muualla == Luokka:Antiikin Ateenan rakennukset ja rakennelmat Luokka:Antiikin Kreikan yksityistalot Luokka:Arkeologiset kohteet Ateenassa Luokka:Uusplatonismi
State Route 84 (Kalifornia)

State Route 84 on valtatie Kaliforniassa, Yhdysvalloissa. Sillä on pituutta 154 kilometriä. Tie alkaa San Gregoriosta ja päättyy West Sacramentoon. == Lähteet == State Route 084 Luokka:Alamedan piirikunnan liikenne
Gubaha

Gubaha () on kaupunki Permin aluepiirissä Venäjällä. Se sijaitsee Kaman sivujoen Kosvan rannalla 142 kilometriä Permistä koilliseen. Kaupunki on Gubahan piirin keskus. Sen kautta kulkee Tšusovoin ja Solikamskin välinen rautatie. Asukkaita on 26 600 henkeä (vuonna 2009). Paikkakunta on syntynyt hiilikaivosten yhteyteen. Vuonna 1928 se sai kaupunkimaisen taajaman statuksen ja vuonna 1941 siitä tuli kaupunki. Nykyään Gubahassa on mm. sähkövoimala sekä kemian ja metalliteollisuutta. ==Lähteet== ==Aiheesta muualla== * Gubahan piirin sivusto Luokka:Gubahan piiri Luokka:Permin aluepiirin kaupungit
State Route 262 (Kalifornia)

State Route 262 on valtatie Kaliforniassa, Yhdysvalloissa. Sillä on pituutta 1,722 kilometriä. Tie yhdistää Fremontissa sijaitsevat Interstate 880- ja Interstate 680 -tiet toisiinsa. == Lähteet == Luokka:Kalifornian tiet Luokka:Alamedan piirikunnan liikenne
Walnut Creek

Walnut Creek on kaupunki Contra Costan piirikunnassa Kaliforniassa. Se sijaitsee noin 26 kilometrin päässä Alamedan piirikunnan pääkaupungista, Oaklandista. Vuoden 2000 väestönlaskennassa kaupungissa oli 64 296 asukasta. Asukastiheys oli tuolloin 1 276,2 asukasta neliökilometrillä. Walnut Creekillä on pinta-alaa 50,4 km2.http://www.walnut-creek.com/walnut-creek-community- information2/walnut-creek-demographics Kaupungissa ei ole lainkaan vesialueita. == Lähteet == ==Aiheesta muualla== Luokka:Kalifornian kaupungit
Tšormoz

Tšormoz (, myös Tšermoz, Чермо́з) on kaupunki Permin aluepiirin Iljinskin piirissä Venäjällä. Se sijaitsee Kaman tekojärven rannalla 102 kilometriä Permistä pohjoiseen. Asukkaita on 4 000 henkeä (vuonna 2009). Paikkakunta on syntynyt vuonna 1701 perustetun kuparisulaton (myöhemmin rautatehdas) yhteyteen. Kaupunginoikeudet se sai vuonna 1943. Nykyään Tšormozissa toimii sähkölaitetehdas, maatalous- sekä metsäteollisuusyritys. Nähtävyyksiin kuuluvat entisen rautatehtaan rakennukset ja 1820–1830-luvuilla rakennettu Jumalanäidin syntymän kirkko. ==Lähteet== Luokka:Iljinskin piiri Luokka:Permin aluepiirin kaupungit
Maldivian

Maldivian ( ) on Malediivien kansallinen lentoyhtiö, joka on perustettu vuonna 2000. Maldivian operoi Malén kansainväliseltä lentoasemalta Malésta seitsemään kohteeseen viiden koneen laivastollaan. == Historia == Maldivian on perustettu 13. huhtikuuta 2000 nimellä Island Aviation Services. 26\. tammikuuta 2008 Island Aviation Services loi uuden brändin nimeltä Maldivian. Yhtiö on 100 % Malediivien hallituksen omistama. == Kohteet == * Malediivit **Hanimaadhoo - Hanimaadhoon lentoasema **Kaadedhdhoo - Kaadedhdhoon lentoasema **Kadhdhoo - Kadhdhoon lentoasema **Malé - Malén kansainvälinen lentoasema Solmukohta **Gan - Ganin kansainvälinen lentoasema * Intia **Thiruvananthapuram - Thiruvananthapuramin kansainvälinen lentoasema * Sri Lanka **Colombo - Bandaranaiken kansainvälinen lentoasema == Laivasto == Maldivianin laivasto 16.2.2010 Konetyyppi Laivastossa Matkustajia Huomioita Bombardier Dash 8 Q200 2 37 Bombardier Dash 8 Q300 2 50 Dornier Do 228 1 16 Maldivianin Bombardier Dash 8 -koneiden keski-ikä oli 11,1 vuotta helmikuussa 2010. == Aiheesta muualla == *Maldivian viralliset kotisivut === Lähteet === Luokka:Malediivilaiset lentoyhtiöt Luokka:Kansalliset lentoyhtiöt Luokka:Malé
Lennart Lindberg

Lennart Lindberg voi tarkoittaa seuraavia: * Lennart Lindberg (1927–2011), suomalainen pika- ja aitajuoksija * Lennart Lindberg, Herra Lindberg, hahmo Risto Räppääjä -kirjasarjassa.
Velanan kansainvälinen lentoasema

Velanan kansainvälinen lentoasema () on lentoasema Hulhulén saarella Malediiveilla. Lentoasema sijaitsee pääkaupunki Malén välittömässä läheisyydessä. Lentoasema avattiin liikenteelle 1966. Lentoasemalla on yksi 3 200 metriä pitkä ja 45 metriä leveä kiitotie, minkä lisäksi sen yhteydessä on neljä laskeutumisaluetta vesilentokoneita varten. == Lentoyhtiöt == Velanan kansainväliselle lentoasemalle lensivät vuoden 2019 aikana aikataulun mukaisia lentoja seuraavat lentoyhtiöt: ;Kansainvälinen liikenne * Aeroflot * AirAsia * AirAsia Thailand * Air France * Air Italy * Alitalia * Austrian Airlines * Bangkok Airways * Beijing Capital Airlines * Blue Panorama Airlines * British Airways * Cathay Pacific * China Eastern Airlines * China Southern Airlines * Condor * Edelweiss Air * Emirates * Etihad Airways * GoAir * Gulf Air * Hong Kong Airlines * Indian Airlines * IndiGo * Korean Air * Lufthansa * Maldivian * Neos * Oman Air * Qatar Airways * Saudia * Silk Air * Singapore Airlines * SpiceJet * SriLankan Airlines * Tiger Airways * Turkish Airlines ;Kotimaan liikenne * Flyme * Maldivian * Manta Air ;Vesilentoliikenne * Maldivian * Manta Air * Trans Maldivian Airways == Lähteet == == Aiheesta muualla == *Viralliset kotisivut *World Aero Data: MALE INTL -- VRMM Luokka:Malediivien lentoasemat Luokka:Malé
Pörhö

Pörhö eli Pörhön autoliike Oy on yksi Suomen suurimmista autoliikkeistä. Yrityksen perustivat vuonna 1956 Esko ja Aino Pörhö. Heidän poikansa Matti Pörhö on liikkeen nykyinen toimitusjohtaja. Pörhöllä on 13 autoliikettä ympäri Suomea.http://www.porho.fi/ == Tunnustus == Pörhön autoliike on Auto Bild -lehden tekemän Palvelu 1 -ostotutkimus 2010 mukaan parhaiten palveleva autoliikeketju. Perustelun mukaan "automyyjät osasivat palvella uuden auton ostajaa autoliikeketjuista parhaiten." == Lähteet == == Kirjallisuutta == * Luokka:Suomalaiset autoliikkeet
Veli Aine

Veli Valo Aine (17. helmikuuta 1919 Tornio – 30. joulukuuta 2008 Tornio) oli suomalainen yrittäjä ja liikemies, joka sai kauppaneuvoksen arvonimen ja tuli tunnetuksi myös taiteen keräilijänä. Aineen vanhemmat olivat toimitusjohtaja Eelis Iikka Aine ja Elsa Elina Kantola ja puoliso vuodesta 1942 hammaslääkäri Eila Rantanen. Aine kirjoitti ylioppilaaksi Tornion yhteislyseosta vuonna 1939. Hän osallistui vapaaehtoisena talvisotaan. Välirauhan aikana Aine suoritti Suomen Liikemiesten Kauppaopiston ylioppilasluokan, jatkosodassa hän palveli Olavi Alakulpin tiedusteluosastossa. Sodan loputtua Aine oli sotilasarvoltaan kapteeni. Hän sai ylennyksen reservin majuriksi vuonna 1967. Sodan jälkeen Aine sai johdettavakseen isänsä perustaman Aineen Autoliikkeen, joka oli sodan aikana ajautunut vaikeuksiin, ja nosti sen yhdeksi Suomen suurimmista yksityisistä autotaloista. Aineelle myönnettiin kauppaneuvoksen arvonimi vuonna 1969. Vaimonsa kanssa Aine alkoi kerätä taidetta 1940-luvun lopulla. Oppaana taideostoissa oli hollantilaista syntyperää ollut helsinkiläinen taidekauppias Helmut van Assendelft, joka oli Eila Aineen vanhempien perheystäviä. Aineet perustivat Aineen Kuvataidesäätiön vuonna 1974 ja halusivat, että heidän keräämänsä kokoelma jää Tornioon. Kun kaupunki teki päätöksen taidemuseon rakentamisesta, Aineet lahjoittivat taidekokoelmansa säätiölle vuonna 1979. Aineen taidemuseo avattiin yleisölle 7. maaliskuuta 1986. Rakennuksen vihki ja avasi Tellervo Koivisto. == Lähteet == == Aiheesta muualla == * Veli Aineen muistokirjoitus Helsingin Sanomissa. * Aine Oy:n historiaa. Luokka:Suomalaiset liikemiehet Luokka:Suomalaiset yrittäjät Luokka:Kauppaneuvokset Luokka:Taiteen keräilijät Luokka:Suomalaiset keräilijät Luokka:Suomalaiset lahjoittajat Luokka:Vuonna 1919 syntyneet Luokka:Vuonna 2008 kuolleet
Marius af Schultén

Marius Max af Schultén (21. joulukuuta 1890 – 30. tammikuuta 1978) oli suomalainen arkkitehti ja kuvataiteilija. Af Schultén työskenteli paitsi itsenäisenä arkkitehtina myös monien Suomen tunnetuimpien arkkitehtien avustajana. Taidegraafikkona hän kuvasi töissään rakennuksia ja kaupunkiympäristöjä. Hänet tunnetaan myös aktiivisena arkkitehtuurikeskustelijana. Marius af Schulténin isä oli kirurgian professori Max af Schultén. Af Schultén valmistui arkkitehdiksi Teknillisestä korkeakoulusta vuonna 1915. Opiskeluaikanaan af Schultén harjoitteli Jung & Bomansonin arkkitehtitoimistossa ja valmistumisensa jälkeen hän työskenteli Sigurd Frosteruksen toimistossa. Vuosina 1919–1924 hänellä oli Matti Finellin kanssa yhteinen arkkitehtitoimisto. Tämän jälkeen af Schultén jatkoi uraansa työskentelemällä monien tunnettujen arkkitehtien toimistoissa. Hän teki suunnittelutöitä muun muassa Bertel Liljeqvistin, Jarl Eklundin, Eino Forsmanin, Oiva Kallion, Uno Ullbergin ja Lars Sonckin kanssa sekä Jung & Jung -arkkitehtitoimistossa. Oman arkkitehtitoimiston hän perusti vuonna 1949. Uransa aikana af Schultén suunnitteli niin pientaloja, asuinkerrostaloja, julkisia rakennuksia kuin teollisuusrakennuksia eri puolille Suomea. Frosteruksen kuoleman jälkeen hän muun muassa teki jatkosuunnitelman Stockmannin Helsingin-tavaratalon laajentamiseksi, mutta hänen suurisuuntaista suunnitelmaansa, johon kuului esimerkiksi Pohjois-Esplanadin kulmaan rakennettava pilvenpiirtäjä, ei koskaan toteutettu. Paitsi arkkitehtina, af Schultén oli tunnettu myös innokkaana kulttuurikeskustelijana muun muassa Hufvudstadsbladetissa ja Arkkitehti-lehdessä, joissa hän otti usein kantaa Helsingin arvokkaan vanhan rakennuskannan säilyttämisen puolesta. Hän kirjoitti Helsingin arkkitehtuurista lukuisia lehtiartikkeleita. Marius Max ja hänen puolisonsa Judith Ingeborg af Schultén (s. Lindroos) saivat kaksi lasta: Cay Gerhard (s. 1938, myöh. oikeustieteen lisensiaatti) ja Bengt Henrik (s. 1939, myöh. sisustusarkkitehti ja muotoilija). ==Kirjallisia teoksia== *Christ-Janer, Albert (suom. toim. Marius af Schultén) 1951. Eliel Saarinen. Helsinki: Otava, 158 s. *Brunila, Birger & af Schultén, Marius af 1955. Asemakaava ja rakennustaide. Helsingin kaupungin historia IV:1, s. 8–104. Helsinki. *Schultén, Marius af 1956. Helsingfors, stad vid havet. Helsingfors: Söderström, 102 s. *Schultén, Marius af 1956. Recent Architecture in Finland. Architect's Year Book 7, s. 79-99. London: Elek Books. *Schultén, Marius af, Aminoff, Torsten & Antell, Kurt 1962. Vårt riddarhus: en presentation av riddarhuset i Helsingfors. Helsingfors: Finlands riddarhus, 69 s. *Schultén, Marius af 1970. Benois teaterhus. Svenska teatern. Helsingfors: Mercator, 145 s. ==Lähteet== *Arkkitehtuurimuseo * * *Kuvataiteilijamatrikkeli Luokka:Suomalaiset arkkitehdit Luokka:Suomalaiset taidegraafikot Luokka:Vuonna 1890 syntyneet Luokka:Vuonna 1978 kuolleet
G. K. Podila

Gopi K. Podila (, 14. syyskuuta 1957 – 12. helmikuuta 2010) oli amerikanintialainen biologian professori ja palkittu tieteilijä. Hän ja kaksi muuta professoria kuolivat Alabaman yliopiston ampumavälikohtauksessa vuonna 2010, kun samassa yliopistossa opettanut Amy Bishop aloitti ammuskelun. Gopi oli naimisissa Vani Podilan kanssa. Luokka:Yhdysvaltalaiset professorit Luokka:Yhdysvaltalaiset henkirikosten uhrit Luokka:Vuonna 1957 syntyneet Luokka:Vuonna 2010 kuolleet